Senjen og Tromsø fogderi

Senjen og Tromsø fogderi (Sennien og Tromsens Fogderie) var et fogderi som i geografisk utstrekning omfattet dagens Troms fylke. Fogderiet var fra etableringen i 1668 en del av Nordlandenes amt, men fra 1787 overført til Finmarkens amt. Det utgjorde hele det nye Tromsø amt da dette ble etablert i 1844. Mot syd grenset det til Salten fogderi, i sydvest til Vesteraalens og Lofotens fogderi og i øst grenset det til Vestfinmarkens fogderi.

Eldre skrivemåter: Seniens og Tromsens Fogderi, Senjens og Tromsøe Fogderie (også med Tromsøe og Senjen i motsatt rekkefølge). På 1550-tallet lå Thromßenn fogderi sammen med resten av Nord-Norge under Bergenhus len.

Fra 1917 benevnt Senja og Troms fogderi.

Herreder mot slutten av 1800-tallet 
 Søndre Troms:
 Kvæfjord
 Trondenes
 Bjarkøy
 Ibestad
 Salangen
 Midtre Troms:
 Sørreisa
 Dyrøy
 Tranøy
 Berg
 Bardu
 Målselv
 Hillesøy
 Lenvik
 Nordre Troms:
 Malangen
 Balsfjord
 Tromsøysund
 Helgøy
 Karlsøy
 Lyngen
 Skjervøy
 Nordreisa
 Kvænangen

Referanser 

Fogderier i Norge
Troms' historie
Myndigheter i Troms